Αγαπητοί γονείς,

Αγαπημένα μας παιδιά,

Μπήκαμε αισίως στην τελευταία φάση της φετινής, πρωτόγνωρης, σχολικής χρονιάς. Είμαστε ευγνώμονες που είμαστε και παραμένουμε όλοι υγιείς και σας ευχαριστούμε για την άριστη συνεργασία που είχαμε μέχρι τώρα.

**Για την ομάδα Β,** που θα δούμε **την 1η Ιουνίου** ξανά, έχουμε ετοιμάσει και αναρτήσει στην ιστοσελίδα κάποιες εργασίες για να απασχολούνται. Αυτές είναι:

1. Μαθηματικά: φύλλο εργασίας μαζί με θεωρία για περαιτέρω εξάσκηση στην επιμεριστική ιδιότητα του πολλαπλασιασμού.
2. Δημιουργικές εργασίες γραπτού λόγου στα ελληνικά. **Να διαλέξουν μια από** **τις τρεις και να τη γράψουν στο τετράδιο «Γράφω με φαντασία».**
3. Κατανόηση γραπτού λόγου με το κείμενο «Η γενναία Σαρλότ». **Το φυλλάδιο με το κείμενο αυτό, θα δοθεί στους μαθητές από το σχολείο για να μην χρειαστεί να τυπώσετε εσείς, λαμβάνοντας όλα τα μέτρα που προνοεί το υγειονομικό πρωτόκολλο.**

Παρακαλώ, προτρέψετε τα παιδιά να κάνουν τις πιο πάνω εργασίες για να είναι σε ετοιμότητα όταν επιστρέψουν. **Θα λύσουμε οποιεσδήποτε απορίες υπάρχουν με την επιστροφή τους στην τάξη.**

Με πολλή αγάπη και εκτίμηση,

Χριστόφορος

Έλενα

Δέσπω